ET

KOMISJONI RAKENDUSOTSUS (EL) 2016/1942,

4. november 2016,

milles käsitletakse Euroopa investeerimisprojektide portaali kirjeldust ja millega tunnistatakse kehtetuks rakendusotsus (EL) 2015/1214

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 25. juuni 2015. aasta määrust (EL) 2015/1017, mis käsitleb Euroopa Strateegiliste Investeeringute Fondi, Euroopa investeerimisnõustamise keskust ja Euroopa investeerimisprojektide portaali ning millega muudetakse määrusi (EL) nr 1291/2013 ja (EL) nr 1316/2013 – Euroopa Strateegiliste Investeeringute Fond, (1) eelkõige selle artikli 15 lõiget 1,

ning arvestades järgmist:

Määrusega (EL) 2015/1017 on komisjonile antud ülesanne luua Euroopa Investeerimispanga (EIP) abiga Euroopa investeerimisprojektide portaal (EIPP). EIPP on investeerimisprojektide jaoks ette nähtud üldkasutatav veebiportaal, mis toimib platvormina, mille kaudu saab projekte tutvustada võimalikele investoritele kogu maailmast.

EIPP haldamisel saadud kogemused näitavad, et on vaja teha teatavaid muudatusi, eelkõige seoses portaali lisamise kriteeriumide ja menetlemistasuga, et muuta portaali lisamise eesmärgil tehtav projektide valimine paindlikumaks ning täpsustada tasust vabastamise ulatust.

Sellega seoses on asjakohane vabastada taotluse menetlemise tasust lisaks avaliku sektori projektide arendajatele ka erasektori projektide arendajad, kelle projekti toetab riiklike investeerimisprioriteetide saavutamise eesmärgil liikmesriigi avaliku sektori asutus, et rakendada nõuetekohaselt määruse (EL) 2015/1017 artikli 15 lõiget 4 ning kaasata kvaliteetseid projekte, millel on konkreetne seos selliste investeerimisprioriteetidega.

ON VASTU VÕTNUD KÄESOLEVA OTSUSE:

Artikkel 1

Võetakse vastu Euroopa investeerimisprojektide portaali (EIPP) tehniline kirjeldus, mis on esitatud lisas.

Artikkel 2

Projektid peavad Euroopa investeerimisprojektide portaali lisamiseks vastama järgmistele kriteeriumidele:

projekti rakendamisel tuleb järgida määruse (EL) 2015/1017 artiklis 8 sätestatud geograafilist kohaldamisala ning see peab toetama üht või mitut kõnealuse määruse artikli 9 lõikes 2 loetletud eesmärki või sektorit;

c)

projekt peab olema kooskõlas liidu ja asjaomase liikmesriigi õigusega ning see ei või tekitada liikmesriigile või komisjonile õiguslikke või maine või riikliku julgeolekuga seotud riske;

Artikkel 3

Erasektori projektide arendajatelt võetakse taotluse menetlemise tasu kuni 250 eurot projekti kohta.

Taotluse menetlemise tasu maksmisest vabastatakse riigi-, piirkondlikud ja kohalikud asutused, Euroopa Parlamendi ja nõukogu direktiivi 2014/24/EL (3) artikli 2 lõike 1 punktis 4 määratletud avalik-õiguslikud isikud, selliste asutuste või isikute moodustatud ühendused ning selliste asutuste või isikute poolt kontrollitavad üksused (avaliku sektori projektide arendajad).

Ka erasektori projektide arendajad vabastatakse taotluse menetlemise tasu maksmisest projektide puhul, mida riiklike investeerimisprioriteetide saavutamise eesmärgil toetab liikmesriigi avaliku sektori asutus.

Vastutav eelarvevahendite käsutaja võib põhjendatud erandjuhtudel otsustada taotluse menetlemise tasu maksmisest vabastada ka erasektori projekti arendaja.

Taotluse menetlemise tasudest saadava tulu alusel võib eraldada täiendavaid assigneeringuid vastavalt Euroopa Parlamendi ja nõukogu määruse (EL, Euratom) nr 966/2012 (4) artikli 21 lõikele 4 ning määruse (EL) 2015/1017 artikli 15 lõikele 4.

Artikkel 4

Rakendusotsus (EL) 2015/1214 tunnistatakse kehtetuks.

Artikkel 5

Käesolev otsus jõustub kahekümnendal päeval pärast selle avaldamist Euroopa Liidu Teatajas.

(1) ELT L 169, 1.7.2015, lk 1.

(2) Komisjoni 22. juuli 2015. aasta rakendusotsus (EL) 2015/1214, millega luuakse Euroopa investeerimisprojektide portaal ja nähakse ette selle tehniline kirjeldus (ELT L 196, 24.7.2015, lk 23).

(3) Euroopa Parlamendi ja nõukogu 26. veebruari 2014. aasta direktiiv 2014/24/EL riigihangete kohta ja direktiivi 2004/18/EÜ kehtetuks tunnistamise kohta (ELT L 94, 28.3.2014, lk 65).

(4) Euroopa Parlamendi ja nõukogu 25. oktoobri 2012. aasta määrus (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002 (ELT L 298, 26.10.2012, lk 1).

LISA

EUROOPA INVESTEERIMISPROJEKTIDE PORTAALI (EIPP) TEHNILINE KIRJELDUS

1. ÜLDKIRJELDUS

Määruse (EL) 2015/1017 artikli 15 kohaselt loodud Euroopa investeerimisprojektide portaal (EIPP) on investeerimisprojektide jaoks ette nähtud üldkasutatav veebiportaal, mis toimib platvormina, mille kaudu saab projekte tutvustada võimalikele investoritele kogu maailmast. EIPP peamine eesmärk on ergutada ja kiirendada liidus investeerimisprojektide arendamist ja elluviimist ning suurendada selle kaudu tööhõivet ja majanduskasvu. Projekti avaldamine EIPP-s ei tähenda, et komisjon või EIP seda toetavad, ja see ei ole liidult või EIP-lt rahalise toetuse saamise eeltingimus.

EIPP peamised osad on järgmised:

a) üldkasutatav veebisait, mis hõlmab projektikirjelduste (iga portaali lisatud projekti struktureeritud kokkuvõtlike andmete veebileht) andmebaasi;

b) interaktiivsed projektide loetelud ja kaart;

c) eraldi jaotised investoritele ja projektide arendajatele.

EIPP hõlmab projektide menetlemise jaoks ka mitteavalikku moodulit.

Projektid rühmitatakse EIPP-s sektoritesse vastavalt määruse (EL) 2015/1017 artikli 9 lõikes 2 kirjeldatud eesmärkidele ja kategooriatele.

2. EIPP HALDAMINE NING SUHTED PROJEKTI ARENDAJATE, VEEBISAIDI KASUTAJATE JA SAMALAADSETE TEENUSTE OSUTAJATEGA

EIPP-d haldab komisjon. Liikmesriigid võivad sellele kaasa aidata. EIPP sisu loovad projektide arendajad, st era- ja avaliku sektori juriidilised isikud.

Projektide arendajad ja muud registreeritud veebisaidi kasutajad saavad EIPP-d kasutada siis, kui nad on heaks kiitnud selle tingimused, mille eesmärk on tagada projektide arendajatelt saadud ja avaldatud andmete kvaliteet. Samuti selgitatakse neile, et komisjon ei taga avaldatud andmete täpsust ega vastuta projekti avaldamisest tulenevate nõuete eest.

Vastutuse välistamise klausel peaks andma veebisaidi kasutajatele märku, et komisjon ei saa tagada avaldatud andmete täpsust ja et potentsiaalsed investorid peavad rakendama oma tavapäraseid hoolsusmeetmeid muu hulgas finantsaspektide ja kõigi muu projekti investeerimise otsuse jaoks oluliste aspektide suhtes. Komisjon võib otsustada projekti EIPP-st eemaldada kolme aasta jooksul pärast selle esialgset avaldamist.

EIPP võib teha koostööd teiste samalaadsete teenuste osutajatega riigi või rahvusvahelisel tasandil, et investeerimistegevust elavdada või soodustada.

3. PROJEKTIDE VALIMINE

Komisjoni talitused valivad projektid välja käesoleva otsuse artiklis 2 sätestatud kriteeriumide põhjal. Komisjonil on ulatuslik kaalutlusõigus projekte valides ning hinnates, kas lisada projekt EIPP-sse või mitte. Vastavust asjaomase liikmesriigi õigusele ja võimalikke riske kõnealuse liikmesriigi jaoks kontrollitakse selle liikmesriigi esitatud teabe alusel, kui selline teave on olemas. Projektide valimise ja valideerimise teatavad tehnilised aspektid, näiteks projektide arendajate identiteedi kontrollimine, võidakse usaldada kolmandatele isikutele.

Liikmesriikidel palutakse nimetada üks või mitu kontaktpunkti ning määrata kindlaks nende osa projektide valimises. EIP osa EIPP edendamisel pannakse vajaduse korral paika teenustaseme kokkuleppes.

4. MENETLEMISE TASU

Selleks et taotluse menetlemise tasu maksmisest käesoleva otsuse artikli 3 teise või kolmanda lõigu kohaselt vabastust taotleda, tuleb taotluse esitamisel projektitaotlusele lisada kas projekti arendaja kinnitus avaliku sektori projekti arendaja staatuse kohta või kirjalik kinnitus selle kohta, et asjaomane avaliku sektori asutus toetab projekti. Selleks on EIPP-s kättesaadavad standardvormid.

Projektideks, mille puhul on põhjendatud taotluse menetlemise tasust vabastamine vastavalt käesoleva otsuse artikli 3 neljandale lõigule, loetakse projektid, mis saavad toetust liidu programmist või mis on kantud muu hulgas Euroopa Parlamendi ja nõukogu määruses (EL) nr 347/2013 (1) osutatud ühishuviprojektide loendisse või mis vastavad Euroopa Parlamendi ja nõukogu määruses (EL) nr 1315/2013 (2) osutatud üleeuroopalise transpordivõrgu arendamist käsitlevatele suunistele ning mille on kinnitanud komisjoni asjaomased talitused.

(1) Euroopa Parlamendi ja nõukogu 17. aprilli 2013. aasta määrus (EL) nr 347/2013 üleeuroopalise energiataristu suuniste kohta ja millega tunnistatakse kehtetuks otsus nr 1364/2006/EÜ ning muudetakse määrusi (EÜ) nr 713/2009, (EÜ) nr 714/2009 ja (EÜ) nr 715/2009 (ELT L 115, 25.4.2013, lk 39).

(2) Euroopa Parlamendi ja nõukogu 11. detsembri 2013. aasta määrus (EL) nr 1315/2013 üleeuroopalise transpordivõrgu arendamist käsitlevate liidu suuniste kohta ja millega tunnistatakse kehtetuks otsus nr 661/2010/EL (ELT L 348, 20.12.2013, lk 1).